Rijeka, 26. listopada 2020.g.

**OBJAVA ZA MEDIJE**

**ČAK TRI BESPLATNA STRUČNA VODSTVA U POSLJEDNJEM TJEDNU IZLOŽBE**

***USIJANO MORE* U EXPORTU**

**Izložba *Usijano more*, središnja izložba programa Dopolavoro projekta Rijeka 2020 – Europska prijestolnica kulture, koja** **naglasak stavlja na nove nevidljive ekonomije koje se vežu uz more, ušla je u posljednji tjedan u kojem će biti dostupna svim znatiželjnicima.** Naime, izložbakoja je od kraja kolovoza postavljena **u prostoru Exporta na Delti**, može se razgledati još samo **do subote 31. listopada 2020.g..**

**U posljednjem tjednu, zbog velikog interesa, publici su na raspolaganju čak tri termina u kojima je organizirano besplatno stručno vodstvo izložbom.**

**U srijedu, 28. listopada vodstvo će se održati u 18.00 sati**, kada će posjetitelje kroz izložbu voditi **Ivana Katić**, producentica izložbe i voditeljica projekata u udruzi Drugo more.

Vodstva kroz izložbu organiziraju se i **u subotu 31. listopada** kada je i zadnji dan izložbe. **U 17.00 sati** posjetitelje vodi **Ivana Katić**, a **u 19.00 sati Davor Mišković**, direktor udruge Drugo more i voditelj programa Dopolavoro.

S obzirom na važeće mjere za sprječavanje zaraze bolešću COVID-19, broj posjetitelja koji istovremeno mogu biti u izložbenom prostoru i na vodstvu je ograničen, stoga su **prijave do popunjenja mjesta obavezne na e-mail adresu:** [**info@drugo-more.hr**](mailto:info@drugo-more.hr)**.** Pri prijavi je potrebno naznačiti **željeni dan i termin** posjeta izložbi uz stručno vodstvo.  
**Posjetitelji se pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Osobama starije životne dobi ili oboljelima od kroničnih bolesti ne preporučuje se dolazak na događanje.**

**Vodstvo je besplatno, uz ulaznicu čija je pojedinačna cijena 30 kuna.** Ulaz je slobodan za djecu do 7 godina, te nezaposlene i umirovljenike uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi umjetničkih i arhitektonskih strukovnih udruga i organizacija uz predočenje važećih dokumenata ostvaruju popust od 50% na pojedinačnu ulaznicu.

***Izložba Usijano more*, čija je kustosica Inke Arns**, **na više od 1000 kvadrata Exportdrva, predstavlja radove petnaest umjetnika svjetskoga glasa koji se bave neuobičajenim i radikalnim pojavama**, primjerice neobičnim Amazonovim trgovinama, poslovima čišćenja podataka koje korporacije dodjeljuju vanjskim tvrtkama, rudarenjem na velikim dubinama, podizanjem razine mora, skrivenim *offshore* oazama, mračnim carstvima amaterske pornografije, odnosno – „morem rada“.

Na izložbi su predstavljeni nagrađivani i međunarodno priznati umjetnici i skupine: **Aram Bartholl, Ursula Biemann, DISNOVATION.ORG, Jacob Hurwitz-Goodman, Daniel Keller, Steffen Köhn, Lawrence Lek, Rebecca Moss, Jenny Odell, Elisa Giardina Papa, Lisa Rave, Marie Reinert, Tabita Rezaire, RYBN, Sebastian Schmieg i Hito Steyerl.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42